ਇੱਕ ਕੁੱਤੇ ਦੀ ਜ਼ਿੰਦਗੀ (ਫ਼ਿਲਮ)
ਇੱਕ ਕੁੱਤੇ ਦੀ ਜ਼ਿੰਦਗੀ (ਮੂਲ: A Dog's Life, 1918) ਇੱਕ ਮੂਕ ਫ਼ਿਲਮ ਹੈ ਜਿਸਦੇ ਡਾਇਰੈਕਟਰ, ਪ੍ਰੋਡਿਊਸਰ ਅਤੇ ਲੇਖਕ ਖੁਦ ਚਾਰਲੀ ਚੈਪਲਿਨ ਸਨ। ਚੈਪਲਿਨ ਨਾਲ "ਸਹਿ-ਸਿਤਾਰਾ" ਇੱਕ ਜਾਨਵਰ ਹੈ। "ਸਕ੍ਰੈਪਸ" (ਕੁੱਤਾ) ਚਾਰਲੀ ਅਤੇ ਐਡਨਾ ਨੂੰ ਬਿਹਤਰ ਜ਼ਿੰਦਗੀ ਜਿਉਂ ਵਿੱਚ ਸਹਾਈ ਹੁੰਦਾ ਹੈ, ਇਸ ਲਈ ਉਹ ਇਸ ਫ਼ਿਲਮ ਦਾ ਨਾਇਕ ਹੈ। ਐਡਨਾ ਪੁਰਵੀਆਂਸ ਇਸ ਫ਼ਿਲਮ ਵਿੱਚ ਬਾਰ ਗਰਲ ਹੈ ਅਤੇ ਚੈਪਲਿਨ ਟ੍ਰੈਂਪ। ਚੈਪਲਿਨ ਦੇ ਭਾਈ ਸਿਡਨੀ ਚੈਪਲਿਨ ਦਾ ਛੋਟਾ ਜਿਹਾ ਰੋਲ ਹੈ। ਪਹਿਲੀ ਵਾਰ ਦੋਨੋਂ ਭਰਾ ਸਕ੍ਰੀਨ ਤੇ ਇਕਠੇ ਆਏ ਸਨ। ਚਾਰਲਸ ਲੈਪਵਰਥ, ਇੱਕ ਸਾਬਕਾ ਅਖਬਾਰ ਐਡੀਟਰ ਹੈ ਜਿਸਨੇ ਇੱਕ ਵਾਰ ਚੈਪਲਿਨ ਦੀ ਇੰਟਰਵਿਊ ਲਈ ਸੀ। ਉਸਨੇ ਸਲਾਹਕਾਰ ਵਜੋਂ ਯੋਗਦਾਨ ਪਾਇਆ। ਹੋਰ ਫ਼ਿਲਮਾਂ ਜਿਨ੍ਹਾਂ ਵਿੱਚ ਚੈਪਲਿਨ ਨੇ ਕੁੱਤਿਆਂ ਨਾਲ ਭੂਮਿਕਾ ਨਿਭਾਈ ਇਹ ਹਨ: ਦ ਚੈੰਪੀਅਨ) (1915), ਦ ਗੋਲਡ ਰਸ਼ (1925), ਸਿਟੀ ਲਾਈਟਸ (1931) ਅਤੇ ਮਾਡਰਨ ਟਾਈਮਜ (1936)।